1999/356/EY: Komission päätös, tehty 28 päivänä toukokuuta 1999, Egyptistä peräisin olevien tai sieltä tuotavien maapähkinöiden ja tiettyjen niistä valmistettujen tuotteiden tuonnin väliaikaisesta keskeyttämisestä (Rev. 1) (tiedoksiannettu numerolla K(1999) 1382) (ETA:n kannalta merkityksellinen teksti)



Virallinen lehti nro L 139 , 02/06/1999 s. 0032 - 0033



KOMISSION PÄÄTÖS, tehty 28 päivänä toukokuuta 1999, Egyptistä peräisin olevien tai sieltä tuotavien maapähkinöiden ja tiettyjen niistä valmistettujen tuotteiden tuonnin väliaikaisesta keskeyttämisestä (Rev. 1) (tiedoksiannettu numerolla K(1999) 1382) (ETA:n kannalta merkityksellinen teksti) (1999/356/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikehygieniasta 14 päivänä kesäkuuta 1993 annetun neuvoston direktiivin 93/43/ETY(1) ja erityisesti sen 10 artiklan 1 kohdan, on kuullut asiasta jäsenvaltioita, sekä katsoo, että (1) Egyptistä peräisin olevien tai sieltä tuotavien maapähkinöiden on todettu sisältävän suuria aflatoksiini B1 -pitoisuuksia; näytteenotto on osoittanut, että Egyptistä peräisin olevissa tai sieltä tuotavissa maapähkinöissä on toistuvasti suuria aflatoksiinipitoisuuksia, (2) elintarvikealan tiedekomitean mukaan aflatoksiinit, erityisesti aflatoksiini B1, ovat karsinogeenisia ja aiheuttavat pieninäkin annoksina maksasyöpää ja ovat lisäksi genotoksisia, (3) asetuksen (EY) N:o 194/97 muuttamisesta annetussa komission asetuksessa (EY) N:o 1525/98(2) vahvistetaan tiettyjen elintarvikkeissa olevien vieraiden aineiden, erityisesti aflatoksiinien enimmäismäärät; Egyptistä peräisin olevien tai sieltä tuotavien maapähkinöiden näytteissä kyseiset raja-arvot ovat ylittyneet reilusti; mainitussa asetuksessa säädeyt aflatoksiini B1:n raja-arvot toisaalta suoraan ravinnoksi tarkoitetuille maapähkinöille ja toisaalta lajiteltavaksi tai edelleen jalostettavaksi tarkoitetuille maapähkinöille ovat 2 ja 8 partikkelia miljardissa (ppb); Egyptistä tuotavissa maapähkinöissä on todettu jopa 485 ppb:n aflatoksiinipitoisuuksia, (4) maapähkinöiden sisältämä aflatoksiini on mahdollista poistaa perinpohjaisella ja tehokkaalla jalostusmenetelmällä, jonka tuloksena saatava öljy ei aiheuta vaaraa kuluttajien terveydelle, (5) Egypti on maapähkinöiden viejä, joka tuo suuria määriä maapähkinöitä yhteisöön, ja väestön altistuminen aflatoksiinia sisältäville maapähkinöille ja niistä valmistetuille tuotteille on vakava uhka yhteisön kansanterveydelle, (6) on tarpeen keskeyttää Egyptistä peräisin olevien tai sieltä tuotavien maapähkinöiden ja tiettyjen niistä valmistettujen tuotteiden tuonti; Egyptistä peräisin olevien tai sieltä lähetettävien maapähkinöiden tuonti voidaan kuitenkin sallia, jos maapähkinät käsitellään perinpohjaisella ja tehokkaalla jalostusmenetelmällä, (7) Egyptin viranomaisille on ilmoitettu, että Egyptistä peräisin olevissa tai sieltä tuotavissa maapähkinöissä on liian suuria aflatoksiinipitoisuuksia; Egyptin viranomaiset ovat ilmoittaneet tehtävistä parannuksista, jotka eivät kuitenkaan ole oleellisesti pienentäneet maapähkinöiden aflatoksiinipitoisuuksia, ja (8) nämä toimenpiteet olisi aluksi otettava käyttöön lyhyeksi ajanjaksoksi, jonka kuluessa niitä olisi tarkasteltava uudelleen sen varmistamiseksi Egyptin viranomaisten kanssa, voivatko nämä tarjota jatkossa takeet, joiden nojalla tuonnin keskeyttäminen voidaan lopettaa ja vahvistaa sen sijasta erityiset edellytykset direktiivin 93/43/ETY 10 artiklan 1 kohdan toisen luetelmakohdan mukaisesti, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on keskeytettävä tämän artiklan 2 ja 3 kohdassa mainituin poikkeuksin seuraavien maapähkinöiden tuonti: - CN-koodiin 1202 10 90 kuuluvat kuorelliset ja CN-koodiin 1202 20 00 kuuluvat kouritut, myös murskatut maapähkinät ja - CN-koodiin 2008 11 92 kuuluvat (tuotetta lähinnä olevan pakkauksen nettopaino suurempi kuin 1 kg) ja CN-koodiin 2008 11 96 kuuluvat paahdetut maapähkinät (enintään 1 kg), jotka ovat peräisin Egyptistä tai tuodaan sieltä ja jotka on tarkoitettu ihmisravinnoksi tai käytettäväksi elintarvikkeiden ainesosina, jäljempänä "lähetys". 2. Lähetyksiä voidaan tuoda yhteisöön, jos - ne on käsitelty perinpohjaisella ja tehokkaalla jalostusmenetelmällä, ennen kuin niitä pidetään soveltuvina käytettäviksi elintarvikkeina tai elintarvikkeiden ainesosina, - niihin on merkitty selkeästi ja pysyvästi yhdellä tai useammalla yhteisön kielellä "Tämä tuote on jalostettava ennen sen käyttämistä ihmisravintona". 3. Ennen tämän päätöksen voimaantuloa Egyptistä lähteneet lähetykset voidaan tuoda yhteisöön, jos ne esitetään tuontia varten yhteisön raja-asemalla kahdenkymmenen päivänä kuluessa tämän päätöksen voimaantulosta ja jos niistä otettaessa lähetystä vastaavan näyteohjelman mukaiset näytteet ei ole todettu, että aflatoksiinitaso ylittäisi tiettyjen elintarvikkeissa olevien vieraiden aineiden enimmäismäärien vahvistamisesta annetussa komission asetuksessa (EY) N:o 1525/98 säädetyn tason. 2 artikla Tätä päätöstä tarkastellaan uudelleen neljän kuukauden kuluessa sen tekemisestä sen selvittämiseksi, onko 1 artiklassa tarkoitettuja toimenpiteitä tarpeen jatkaa. 3 artikla Jäsenvaltioiden on toteutettava tämän päätöksen noudattamisen edellytykset tuontia koskevat toimenpiteet. Niiden on ilmoitettava tästä komissiolle. 4 artikla Tätä päätöstä sovelletaan 1 päivään joulukuuta 1999. 5 artikla Tämä päätös on osoitettu kaikille jäsenvaltioille. Tehty Brysselissä 28 päivänä toukokuuta 1999. Komission puolesta Martin BANGEMANN Komission jäsen (1) EYVL L 175, 19.7.1993, s. 1. (2) EYVL L 201, 17.7.1998, s. 43.